alibayram/wikipedia-40-langs huggingface dataset:
Faust (egyértelműsítő lap)



A Faust-témán alapuló művek

Irodalom 
 Historia von D. Johann Fausten (1587), az első Faust-könyv, ismeretlen német szerzőtől, Johann Spies nyomdájából
Doktor Faustus (1592), Christopher Marlowe drámája az első Faust-könyv nyomán
 Faust (1674), Johann Nicolaus Pfitzner feldolgozása (amit Goethe is felhasznált)
 Faust (1759), Gotthold Ephraim Lessing feldolgozása (tanulmány és színdarab) német bábjátékok nyomán
 Ős-Faust (1775), Johann Wolfgang von Goethe műve
 Faust töredék (1790), Johann Wolfgang von Goethe műve
 Faust (1808, 1832), Johann Wolfgang von Goethe drámái
 Faust (1835), Nikolaus Lenau önéletrajzi ihletésű színműve

 Fausto (1866), Estanislao del Campo költeménye
 Doktor Faustus (1947), Thomas Mann könyve
 Faust (1923), Róna László fordításából készült felnőtt bábjáték Blattner Géza és Németh Antal nyomán

Zeneművek 
 Faust (1816), Louis Spohr operája
 Faust (1840), Richard Wagner nyitánya
 Faust (1859), Charles Gounod operája
 Faust elkárhozása (1846), Hector Berlioz dalműve
 Faust-szimfónia (1854), Liszt Ferenc szimfonikus költeménye
 Doktor Faust (1925), Ferruccio Benvenuto Busoni operája

Filmek 
 Faust (1907), Arthur Gilbert filmje
 Faust (1926), F. W. Murnau filmje
 Faust (1960), Peter Gorski filmje
 Faust (1994), Jan Švankmajer filmje
 Faust (2011), Alekszandr Szokurov filmje

Személyek 
 Johann Georg Faust (1480–1540), német alkimista, személye számos alkotást ihletett
 Hatvani István (1718–1786), magyar orvos, a „magyar Faust”
 Faust Ovidius

Könnyűzene 
 Faust, német kraut rock együttes
 Faust (1971), a német Faust együttes első lemeze
 Bård Guldvik 'Faust' Eithun (1974-), norvég dobos, a black metal mozgalom egyik alakja

Helyek 
 Amerikai Egyesült Államok
 Faust (Észak-Karolina)
 Faust (Missouri)
 Faust (Utah)
 Kanada
 Faust (Alberta)

Hasonló címmel  
 Faust orvos (1910), Bródy Sándor regénye
 Faust halála (1925), Michel de Ghelderode drámája
 Faust: Kárhozott szerelem, Brian Yuzna filmje
 Dr. Faustus villanyt gyújt (1938), Gertrude Stein drámája
 Az én Faustom (1940), Paul Valéry befejezetlen lírai drámája
 Faust-illusztrációk, Zichy Mihály rajzai Goethe Faustjához
Faustus doktor boldogságos pokoljárása (1979), Gyurkó László regénye
 Az első Faust (2008), Fernando Pessoa költeménye

Jegyzetek
Fiziológiai és orvostudományi Nobel-díj

A fiziológiai és orvostudományi Nobel-díjasok névsora. A díjat Alfred Bernhard Nobel alapította, minden évben átadják.

1901–1909

1910–1919

1920–1929

1930–1939

1940–1949

1950–1959

1960–1969

1970–1979

1980–1989

1990–1999

2000–2009

2010–2019

2020–2029

Jegyzetek

Források 
 Hivatalos oldal
 Fiziológiai és orvostudományi Nobel-díjasok listája (angolul)

Orvostudomány
Nobel-díj
Leontiosz bizánci császár

Leontiosz (, ), eredetileg León , (uralkodott 695 – 698) a Bizánci Birodalom császára, II. Iusztinianosz hadvezére és hatalmának megdöntője volt.

IV. Konstantin nevezte ki az izauriai származású, sikeres tisztet az Anatolikon thema élére sztratégosznak. II. Iusztinianosz trónra lépésekor ő vezette az Abd al-Malik kalifa muszlim arabjai elleni sikeres háborút, ami előnyös békekötést eredményezett Bizánc számára. Később a császár mégis bebörtönöztette, amikor a frissen Anatóliába telepített és besorozott szlávok átállása miatt 692-ben elvesztette a szebasztopoli csatát Örményország területén.

A császár 695-ben kénytelen volt szabadon engedni tábornokát, mert szüksége volt rá a hadszíntéren, de ő Hellasz themájának sztratégoszaként az adókkal és áttelepítésekkel a népet sanyargató uralkodó helyére állt, akinek levágatta az orrát és a krími Kherszónba száműzette. Támogatója a kék politikai csoportosulás volt.

Uralkodásának legnagyobb horderejű eseménye az afrikai területek elvesztése volt. Az Afrikai Exarchátust hosszú ideje támadták a muszlim arabok, de csak 697-ben sikerült bevenniük a tartományi székvárost, Karthágót. Leontiosz még abban az évben flottát küldött a város felmentésére, ami sikerrel is járt, ám a 698-ban szárazföld és tenger felől egyaránt érkező, összehangolt arab támadással már nem tudta felvenni a harcot.

A vereség hatására a fellázadó bizánci flotta egy germán származású tisztet (drungariosz), a Kibüraióton thema parancsnokát, Apszimart kiáltotta ki császárnak. A zöldek konstantinápolyi pártjának segítségével átvette a hatalmat, Leontioszt pedig megcsonkíttatva kolostorba zárták. Az ekkortájt Kherszónból megszökő, és hatalmát 705-ben restauráló II. Iusztinianosz hazatérve mind a III. Tiberiosz néven uralkodó Apszimart, mind az orratlan Leontioszt nyilvánosan kivégeztette.

Külső hivatkozások 

 Georg Ostrogorsky: A bizánci állam története. Budapest, Osiris, 2003. 

Középkori bizánci császárok
660-ban született személyek
706-ban elhunyt személyek
Kivégzett uralkodók
III. Tiberiosz bizánci császár

III. Tiberiosz (, ), eredeti nevén Apszimar , uralkodott 698 – 705) a Bizánci Birodalom germán származású császára volt.

698-ban a muszlim arabok elfoglalták Karthágót, ezzel a Bizánci Birodalom elveszítette afrikai területeit. A vereség hatására a flotta fellázadt, és drungarioszi rangot viselő Apszimart császárrá kiáltotta ki. A lázadók számára a zöld politikai csoportosulás biztosította a támogatást Konstantinápolyban, ahol a nemrég kék támogatással hatalomra jutó Leontiosz uralkodott. A trónra lépve Tiberiosz nevet felvevő Apszimar az uralkodónak levágatta az orrát, és kolostorba záratta.

III. Tiberiosz a keleti határra ügyelt elsősorban, fivérét is az Anatolikon thema élére neveztette ki. Kisebb sikereket ért el Abd al-Malik kalifa seregei ellen Szíria területén 701-ben, majd visszaverte a 703-ban és 704-ben érkező kilikiai ellencsapásokat.

Uralkodása alatt meg sem kísérelte az arabok afrikai terjeszkedését megállítani, vagy visszaszerezni az elveszett területeket, így azok 711-ben már át is kelhettek a Gibraltári-szoroson. Ezt Apszimar már nem érhette meg, ugyanis a Kherszónba száműzött II. Iusztinianosz előbb a Kazár Birodalomba, majd a Balkánra szökött, és 705-ben Tervel bolgár kán bolgár és szláv seregével megjelent a bevehetetlen Konstantinápoly falai alatt. Az ostrom kudarccal végződött volna, ha az eltökélt, orratlan Iusztinianosz néhány hívével együtt be nem jut a fővárosba a vízvezetéken keresztül. Felbukkanása olyan sokkszerű volt, hogy népszerűtlensége ellenére akadály nélkül átvehette a trónt. Tiberioszt nyilvánosan kivégeztette Leontiosszal együtt, később pedig Tiberiosz sztratégosz fivére, Hérakleiosz is erre a sorsra jutott.

Külső hivatkozások 

 Georg Ostrogorsky: A bizánci állam története. Budapest, Osiris, 2003. 

Középkori bizánci császárok
706-ban elhunyt személyek
Termelési tényező

Termelési tényezők alatt értünk minden olyan termelőeszközt, amely tartósan áll rendelkezésre, és az általa kifejtett munka hozzájárul a javak előállításához, feldolgozásához, de maga a tényező nem szűnik meg (azonnal) létezni a termelés folyamán.

A közgazdaságtan tudósai a termelési tényezők csoportosítására, elnevezésére számos különböző változatot dolgoztak ki.

A klasszikus közgazdaságtan képviselői, Adam Smith és David Ricardo három termelési tényezőt különböztettek meg. Ezek a következők:
a munkaerő;
a tőke;
a föld, amely ebben az értelemben nem csupán a termőföldet jelenti, hanem minden olyan, a természetben már meglévő erőforrást, amelyet a gazdasági tevékenység során felhasználnak például a vizek, a szél energiája.

Smith és Ricardo azt is megállapította, hogy a termelési tényezőknek birtokosai, tulajdonosai vannak, akik annak fejében, hogy tényezőjüket rendelkezésre bocsátják a termeléshez, részt kérnek a haszonból. Ennek megfelelően:
a munkaerő tulajdonosai, a munkások bért kapnak;
a tőke tulajdonosai, a tőkések vagy kapitalisták profitot;
a föld tulajdonosai, a földbirtokosok pedig (föld)járadékot.

Ricardo a különböző tényezők tulajdonosaiból álló társadalmi csoportokat elsőként nevezte osztályoknak: munkásosztályt, tőkés osztályt és földbirtokos osztályt különített el (Smith, illetve elődje, François Quesnay az „osztály” kifejezést még más értelemben használta). Ő volt tehát az első, aki úgy vélte, hogy a termelési tényezők birtoklása a társadalom alapvető szervező ereje. Emellett azt is állította, hogy az osztályok között harc folyik a bér–profit–járadék arány megváltoztatásáért; minden osztály arra törekszik, hogy a neki jutó rész növekedjen a gazdaságban megjelenő haszonból. Ezeket a gondolatokat használta fel később Karl Marx német filozófus a marxizmus alapjainak lefektetéséhez.

A modern közgazdászok szinte kivétel nélkül elfogadják a klasszikusok által kigondolt termelési tényezőket, de sokan általánosítva a tőke jellemzőit, átvitt értelemben újabb tényezőket határoznak meg:
ilyen a emberi vagy szellemi tőke, ami ugyan a munkaerőhöz hasonlóan az emberek munkájában testesül meg, de a tőkéhez hasonlít abban az értelemben, hogy „befektetéssel”, szakképzés, tanulás, gyakorlás révén jön létre;
a technológia, ami a többi termelési tényező összehangolásának módjára utal;
továbbá az információ, ami valóban minden gazdasági tevékenységnek fontos előfeltétele.

Források 

Dr. Kádas Kálmán. Az emberi munka termelékenységének statisztikai vizsgálata a magyar gyáriparban. Magyar Statisztikai Szemle, 1944
Dr. Mátyás Antal: A modern polgári közgazdaságtan története. KJK, 1973
Dr. Mátyás Antal: A polgári közgazdaságtan története az 1870-es évektől napjainkig. KJK, 1979. 

Rédey Katalin-Sipos Béla. Termelési függvények a magyar ipar néhány ágazatában. (A Kádas-féle termelési függvényszámítás kiegészítése) Statisztikai Szemle. 1980. 7. sz.

Jegyzetek 

Mikroökonómia
Véda (keresztnév)

A Véda szanszkrit (óind) eredetű női név, jelentése bölcsesség.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
ajánlott névnap
 április 30.

Híres Védák

Jegyzetek

Magyar keresztnevek (V)
Női keresztnevek (V)
Szanszkrit eredetű magyar női keresztnevek
Óind eredetű magyar női keresztnevek
Szaffi (keresztnév)

A Szaffi Jókai Mór névalkotása a Cigánybáró című regényből; illetve egyesek szerint görög eredetű női név, jelentése: bölcsesség. A Zsófia, illetve a Szófia önállósult becézett változata.


Gyakorisága
Az 1990-es években nem lehetett anyakönyvezni, a 2000-es években nem szerepel a 100 leggyakoribb női név között.

Névnapok
 április 30.
 május 15.
 május 24.

Híres Szaffik

Egyéb Szaffik
 A cigánybáró – Jókai Mór regénye
 Szaffi (film) – Jókai regényéből készült rajzfilm

Jegyzetek

Források 
 Az MTA Nyelvtudományi Intézete által anyakönyvi bejegyzésre alkalmasnak minősített utónevek jegyzéke

Magyar keresztnevek (Sz)
Női keresztnevek (Sz)
Tercia (keresztnév)

A Tercia a latin Tertius férfinév női párja, jelentése harmadik (lánygyerek).


Rokon nevek
 Tertullia: a latin Tertius férfinév kicsinyítőképzős Tertullus alakjának női párja.

Gyakorisága
Az 1990-es években a Tercia és a Tertullia szórványos név, a 2000-es években nem szerepelnek a 100 leggyakoribb női név között.

Névnapok
Tercia
 április 16.
 április 30.
Tertullia
 április 29.
 április 30.

Híres Terciák, Tertulliák

Jegyzetek

Magyar keresztnevek (T)
Női keresztnevek (T)
Latin eredetű magyar női keresztnevek
Rozmarin

A Rozmarin újabb keletű névalkotás a rozmaring növény nevéből. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 30.

Híres Rozmarinok

Jegyzetek

Magyar keresztnevek (R)
Női keresztnevek (R)
Magyar eredetű magyar női keresztnevek
Holda

A Holda német eredetű női név, jelentése: kedves, nyájas.


Gyakorisága
Az 1990-es években a Holda szórványos név, a 2000-es években nem szerepel a 100 leggyakoribb női név között.

Névnapok
 április 30. 
 július 11.

Híres Holdák

Jegyzetek

Magyar keresztnevek (H)
Női keresztnevek (H)
Német eredetű magyar női keresztnevek
Hildelita

A Hildelita német eredetű női név, jelentése: harc, küzdelem. Rokon neve: Hilda.


Gyakorisága
Az 1990-es években nem volt anyakönyvezhető név, a 2000-es években nem szerepel a 100 leggyakoribb női név között.

Névnapok

Híres Hildeliták

Jegyzetek

Külső hivatkozások
 Az MTA Nyelvtudományi Intézete által anyakönyvi bejegyzésre alkalmasnak minősített utónevek jegyzéke

Magyar keresztnevek (H)
Női keresztnevek (H)
Philippikosz bizánci császár

Philippikosz (, ), eredeti nevén Bardanész (, , , uralkodott 711 decembere – 713. június 3.) a Bizánci Birodalom apai ágon örmény származású császára volt, akinek legmaradandóbb tette a krisztológiai viták újraélesztése volt.

Út a trónra 

Philippikosz, a patricius Niképhorosz fia katonai karriert futott be, és már 695-ben, II. Iusztinianosz első megbuktatásakor trónkövetelőként lépett fel a II. Kónsztasz uralkodása óta elnyomott monothelétizmus hívei támogatását élvezve. Tettéért a trónt végül megszerző Leontiosz Kefaloniába, majd a hatalmát 705-ben restauráló II. Iusztinianosz a krími Kherszónba száműzte.

A véres császári uralom ellen a Philippikosz nevet felvevő Bardanész sikeresen fellázította a helyieket, és a területszerzési ambícióktól hajtott Kazár Birodalom segítségére is számíthatott. A hadsereget is sikerült fellázítania, majd gond nélkül vonult be Konstantinápolyba. A gyűlölt Jusztinianosszal Anatóliában végzett egyik tisztje menekülés közben.

Vallásügyek 

Philippikosz amint tehette, leváltotta Kürosz pátriárkát, és helyére VI. Jánost nevezte ki, aki maga is monotheléta volt. A császár rendeletileg elutasította a VI. egyetemes zsinat monothelétizmust elítélő határozatait, ami egyházi berkekben nagy felháborodást váltott ki. Constantinus pápa nem volt hajlandó az eretnek császár arcképével pénzt veretni, és a római oklevelek még a nevét sem említették a datálásban. Mindezt számtalan szimbolikus gesztus tarkította: Philippikosz eltávolíttatta a VI. zsinat ábrázolását és a róla megemlékező feliratot, hogy Szergiosz pátriárka és a saját képmását helyezze el, mire a pápa elrendelte az összes addigi egyetemes zsinat ábrázolásának elhelyezését.

Bukás 

A 695 óta tartó bizonytalanság kedvezett az araboknak, akik Anatóliában igyekeztek mind több területet megszerezni Bizánctól. Philippikosz helyzetét nehezítette, hogy Iusztinianosz szövetségese, az őt másodszor trónra segítő bolgár Tervel kán bosszút követelve megrohanta Konstantinápolyt. A birodalom balkáni erői képtelenek voltak ellenállni a zömmel szlávokból álló haderővel szemben, így a Kis-Ázsiából, az Opszikion themából rendelt át alakulatokat a Boszporusz túlpartjára. A kiszemelt katonaság azonban fellázadt, és 713. június 3-án megvakították az uralkodót.

Utódja Artemiosz, saját személyi titkára lett, aki trónra lépve az Anasztasziosz nevet vette fel.

Források 

Középkori bizánci császárok
714-ben elhunyt személyek
II. Anasztasziosz bizánci császár

II. Anasztasziosz (, , eredetileg Artemiosz (, , , uralkodott 713. június 3. – 715 vége) a Bizánci Birodalom császára volt, akit Philippikosz titkáraként választottak uralkodóvá a monothelétizmus eretnekségét támogató uralkodó megcsonkítását követően.

Anasztasziosz kiváló szervezőnek bizonyult rövid uralkodása alatt. Helyesen ismerte fel a muszlim arabok jelentette fenyegetést, és egy közelgő nagy támadást megelőzendő fontos lépéseket tett. A hadsereg tisztikarát megújította, intézkedett Konstantinápoly védelmének megszervezéséről, majd a szaracén flotta ellen készülve Rhodoszra gyűjtötte hadseregét. Ekkor azonban az Opszikon thema katonái fellázadtak, és visszatértek földjeikre, Északnyugat-Anatóliába, ahol kedvelt adószedőjüket, Theodoszioszt császárrá kiáltották ki. Az hiába menekült a megtiszteltetés elől, végül rákényszerítették a trónt, és kitört a hat hónapon át dühöngő polgárháború.

A 4. század óta a területen élő gót-görögök és a thema sztratióta hadserege 715 végén végül bejutott a fővárosba. Anasztasziosz Nikaia városába menekült, ahol 716-ban elismerte Theodosziosz főségét, és egy thesszalonikéi kolostorba vonult vissza szerzetesként.

721-ben még fellázadt III. León ellen, sok támogatót szerzett, és elkezdte ostromolni Konstantinápolyt. Nem járt sikerrel, és az új császár parancsára kivégezték. Intézkedéseinek nagy szerepe volt abban, hogy Leó trónra került és meg tudta védeni a Bizánci Birodalmat az arab támadástól.

Külső hivatkozások 

 Georg Ostrogorsky: A bizánci állam története. Budapest, Osiris, 2003. 

Középkori bizánci császárok
719-ben elhunyt személyek
III. Theodosziosz bizánci császár

III. Theodosziosz (, , , uralkodott 715 májusa – 717. március 25.) a Bizánci Birodalom császára volt, akit II. Anasztasziosz ellenében tettek trónra az Opszikion thema katonái.

Adramüttium vidékének korábbi adószedője eleinte nem is akart az uralkodói székbe ülni, még el is menekült a megtiszteltetés elől, ám megtalálták, és a közakarat nyomására kénytelen volt megtenni ezt a lépést. Miután féléves polgárháborút követően bejutott Konstantinápolyba, és elfoglalta a Nikaia városába menekült II. Anasztasziosz trónját, anatóliai lázadásokkal és a támadó arab flottával kellett megbirkóznia. 

Mindjárt koronázása után fellázadt ellene León, az Anatolikon thema, és kijelölt veje, Artabaszdosz, az Armeniakon thema helytartója. Theodoszioszt mindössze az Opszikion thema területén támogatták, így az eredmény előre tudható volt. A keleti tartományok hadai Nicomedia városában elfogták az egész udvartartást a császárral együtt, aki tárgyalásokat követően saját és fia nevében is lemondott a trónról. Epheszoszba vonult vissza szerzetesként, további sorsa nem ismeretes.

Külső hivatkozások 

 Georg Ostrogorsky: A bizánci állam története. Budapest, Osiris, 2003. 

Középkori bizánci császárok
722-ben elhunyt személyek
Lemondott uralkodók
Nagyhöflány

Nagyhöflány (németül Großhöflein, horvátul Velika Holovajna) mezőváros Ausztriában, Burgenland tartományban, a Kismartoni járásban.

Fekvése 
Kismartontól 3 km-re délnyugatra fekszik.

Nevének eredete 
Neve a német höflein (= kis udvar) főnévből ered.

Története 
1153-ban "Hauchlein" néven említik először, de már az ókor óta lakott. Területén római, 5. századi germán és 8. századi avar települések nyomait, temetőit tárták fel. 1324-ben "Hublen" alakban említik. 1526-ban már állt Keresztelő Szent János temploma. 1529-ben és 1532-ben a török elpusztította, mely után horvátokkal telepítették be. A 17. században épült itt az Eszterházyak udvarháza, melyet 1630-ban vásároltak az Unversagt családtól. Templomát 1669-ben építették újjá. 1683-ban újra feldúlta a török. 1713-ban pestisjárvány pusztított. 1775-ben mezővárosi rangot kapott.

Vályi András szerint " Nagy Höfflein. Német mező Város Soopron Várm. földes Ura H. Eszterházy Uraság, lakosai katolikusok, fekszik Sopronhoz 2 2/3 mértföldnyire, határja két nyomásbéli, búzát, rozsot, árpát, zabot, és pohánkát is terem, bora jó, réttye kevés, nap nyugotra van az Uraságnak egy hegyen szép Vadász háza, posta is van itten."

A városnak 1910-ben 1331, többségben német lakosa volt (1188 fő), jelentős magyar (103 fő) kisebbséggel. A trianoni békeszerződésig Sopron vármegye Kismartoni járásához tartozott.

Nevezetességei 
 Keresztelő Szent János tiszteletére szentelt római katolikus temploma késő gótikus eredetű, melyet 1669-ben újjáépítettek és bővítettek. 2006-ban renoválták.
 A Szentháromság-szobor 1713-ból, a szégyenoszlop 1714-ből való.
 A városháza, az ún. Simon Despot-ház 1675-ben épült.
 A Radegund-kápolna 1613-ban épült, mai formáját a 18. században nyerte el. Helyén már a kora középkorban is kápolna állt.
 Szent Antal-kápolnája 1730-ban épült.
 A Pleininger-ház a 17. században épült.

Híres emberek 
Itt halt meg 1645. szeptember 11-én  Esterházy Miklós nádor.

Külső hivatkozások 
 Nagyhöflány az Osztrák Statisztikai Hivatal honlapján
 Nagyhöflány látképe Birckenstein geometriakönyvéből 1686.
 Magyar katolikus lexikon

Jegyzetek 

Burgenland települései
Sopron vármegye települései
Basziliszkosz bizánci császár

Basziliszkosz (görög Βασιλίσκος, latin Flavius Basiliscus, ? – 476 vagy 477; uralkodott 475. január 9. – 476 augusztusa) Zénón bizánci uralkodó ellencsászára, I. León császár sógora, Aelia Verina császárné fivére volt. Feleségét Zenonisnak, közös fiukat Marcusnak nevezték. Ez utóbbit rövid uralkodása alatt társcsászárává tette.

Karrier 

A feltehetően balkáni barbár származású Flavius Basziliszkosz sógora uralkodása alatt katonai karriert futott be, és 465-ben consuli rangra emelkedett. Elsősorban a balkáni hadszíntérért felelt, de 468-ban ő vezette a kudarcba fulladt expedíciót a Vandál Királyság ellen. A vereség nagyrészt az ő tehetetlenségének – és talán megvesztegetésének – volt köszönhető. A katasztrofális kudarc után egy időre visszavonult a politikától, és a trákiai Heraclea városában telepedett le. 471-ben részt vett az alán származású főparancsnok, Aspar és családja elleni összeesküvésben.

Uralkodása 

Miután 474-ben Zénón került a trónra, Basziliszkosz és Verina szervezkedni kezdett ellene unokaöccsük, Armatus, valamint a gót Theoderich Strabo és az izauri Illus hadvezérek részvételével. 475. január 9-én császárrá kiáltották ki, Zénón pedig szülőföldjén, a kis-ázsiai Izauriában keresett menedéket.

Basziliszkosz gyorsan elvesztette kezdeti támogatottságát. Testvérének szeretőjét, Patricius magister officiorumot kivégeztette (Verina ugyanis állítólag őt akarta a trónra tenni). Nővére mellett hamarosan Armatus és Illus is átállt Zénón oldalára. Az egyházat és a konstantinápolyi lakosságot is sikerült elidegenítenie ügyétől, amikor 475-ben kiadott egy enciklikát adott ki, amelyben elítélte a khalkédóni zsinat határozatait. Helyzetét csak súlyosbította, hogy a fővárosban súlyos tűzvész pusztított uralkodása alatt.

Augusztus végén Zénón harc nélkül vonult be Konstantinápolyba. Basziliszkosz és családja egy templomban keresett menedéket, és csak akkor voltak hajlandóak előjönni, amikor Zénón megígérte, hogy nem ontja vérüket. Ez így is történt: a bitorlót, feleségét és fiát a kappadókiai Limnae-be száműzték, és halálra éheztették.

Források 
 De Imperatoribus Romanis
 United Nations of Roma Victor
 Illustrated History of the Roman Empire

Consulok az 5. században
Basziliszkosz
A 470-es években elhunyt személyek
Profit

A profit vagy nyereség valamely gazdasági tevékenység során felmerült, számszerűen kifejezett bevételek és költségek különbsége.

Különbséget tehetünk normál (vagy számviteli) és gazdasági profit között. A gazdasági profit meghatározásakor a ráfordítások közé a végzett tevékenység alternatív költségét (opportunity cost) is beleszámítjuk. Mindezekből következik, hogy a gazdasági profit általában kisebb a normál profitnál.

A mikroökonómia vállalati döntésekkel foglalkozó részének egyik legfontosabb feltételezése, hogy a vállalatok célja a minél magasabb profit elérése, minél alacsonyabb befektetéssel (a kettő aránya százalékban kifejezve a profithatékonyság, vagy marxi terminológiával profitráta).

Források 
 
 

Mikroökonómia
Kiválasztási axióma

A halmazelméletben a kiválasztási axióma biztosítja az úgynevezett kiválasztási függvények létezését. Kiválasztási függvény alatt olyan leképezést értünk, amelynek az értelmezési tartománya tetszőleges nemüres halmazokból áll és minden egyes nemüres halmazhoz hozzárendel egy elemet az adott halmazból, azaz minden halmazból kiválaszt egy elemet. A kiválasztási függvény értékkészlete tehát a részhalmaza az értelmezési tartományban lévő halmazok egyesítési halmazának. A naiv halmazelméletben feltételezzük, hogy minden esetben létezik kiválasztási függvény, az axiomatikus halmazelméletben ezt a feltételezést a kiválasztási axióma elfogadása helyettesíti.

Az axióma megfogalmazása 
Ha  nemüres halmazok családja (I itt tetszőleges indexhalmaz), akkor van olyan f függvény, aminek értelmezési tartománya I
és  teljesül minden -re (kiválasztási függvény). Másképp fogalmazva,
,
azaz nemüres halmazok tetszőleges nemüres rendszerének direkt szorzata nem üres.

Ekvivalens állítások 
 jólrendezési tétel
 Minden végtelen számosság alef.
 A számosságösszehasonlítás trichotómiája: ha A és B halmazok A számossága a, B számossága b, akkor a<b, b<a vagy a=b.
 Zorn-lemma
 Teichmüller–Tukey-lemma
 Birkhoff-tétel
 A számosságaritmetika alaptétele: Ha a végtelen számosság, akkor a2=a.
 Tyihonov-féle szorzattétel: kompakt topologikus terek szorzata kompakt.
 Minden vektortérnek létezik bázisa.

Gyengébb formái 

Sokszor fontos szerepet játszanak a kiválasztási axióma egyes speciális esetei. Ilyen például a megszámlálható választás axiómája (azaz, hogy van kiválasztási függvény, ha megszámlálható sok nemüres halmazról van szó) és a függő választás axiómája (DC).

Következményei (amelyek nem ekvivalensek vele) 
 Van nem mérhető halmaz.
 A térbeli (tömör) egységgömb végesen átdarabolható kettőbe (Banach–Tarski-paradoxon)
 A síkbeli egységnégyzet alakú lemez végesen átdarabolható egy egység területű körlemezbe (Laczkovich-tétel).

A kiválasztási axióma tagadásával konzisztens kijelentések 
Az alábbi állítások mindegyike (külön-külön) a kiválasztási axióma (AC) tagadásával (¬AC) együtt ellentmondásmentes rendszert alkot, feltéve, hogy maga ZF ellentmondásmentes. Ez azt jelenti, hogy ha a ZFC-ben AC helyett ¬AC-t vesszük fel axiómaként (azaz áttérünk a ZF+¬AC rendszerre), akkor nem kizárt (nem lehetetlen), hogy az alábbi kijelentések levezethetők ebben a rendszerben:
 Van olyan A halmaz, ami nem véges, de nincs a természetes számok N halmazának A-ba injekciója.
 Van kételemű halmazoknak olyan  rendszere, aminek nincs kiválasztási függvénye.
 Nincs nemtriviális, nemfő ultraszűrő a természetes számok halmazán.
  szinguláris.
  mérhető.
 Minden valós számokból álló halmaz Lebesgue-mérhető.
 A valós számok halmaza megszámlálható sok, megszámlálható halmaz egyesítése.

Jegyzetek

Hivatkozások 
Rédei László, Algebra I. kötet, Akadémiai Kiadó, Budapest (1954)
Hajnal András & Hamburger Péter, Halmazelmélet, 3. kiadás, Nemzeti Tankönyvkiadó, Budapest (1994) 

Kiválasztási axióma
Gainas

Gainas (görögösen Γαινᾶς; ? – 401 januárja) gót származású római hadvezér volt, aki sikertelenül próbálta meg megszerezni a befolyást Arcadius keletrómai császár felett.

Gainas 395-ben szerezte meg Konstantinápolyban a magister militum praesentalis (más források szerint magister utriusque militiae) azaz hadseregfőparancsnoki címet. Ebben az évben a nyugati birodalomfélben Honorius császárt valójában irányító Stilicho megegyezett Gainasszal, hogy kiüsse az Arcadiust kezében tartó Rufinust a nyeregből. Végül Gainas katonái gyilkolták meg a gyűlölt minisztert, azonban Stilicho nem szerezte meg az irányítást Konstantinápolyban: Arcadiust Rufinus halála után az eunuch Eutropius, Gainas és Aelia Eudoxia császárné kaparintotta a markába.

Arcadius új kegyence, Eutropius igyekezett visszaszorítani a hadseregben szolgáló germánok hatalmát és befolyását, mire 399-ben lázadás tört ki a gót Tribigild vezetésével Phrügia vidékén, nagy valószínűséggel Gainas felbujtására, aki ugyan felvonult ellenük, ám gyorsan kiegyezett velük. Eutropiust Aelia Eudoxia császárnő támogatásával száműzték, majd kivégezték, Arcadiust pedig meggyőzték arról, hogy békésen kezelje a lázadást. Trigbild ariánus hitű germán katonái ekkor áttelepültek Európába, méghozzá a fővárosba és környékére.

A következő évben Gainas megpróbálta megszerezni a császár személye feletti hatalmat, és megszállta a palotát, felgyújtásával fenyegetve. Nagy ellenfele, az arianizmus ellen tántoríthatatlanul kiálló pátriárka, Aranyszájú Szent János nagy szerepet játszott abban, hogy Konstantinápoly népe végül fegyvert ragadott, és július 12-én lemészárolta a városban állomásozó germánokat. A sikertelen puccskísérlet után Gainas Kis-Ázsiába, majd a Boszporuszon elszenvedett tengeri vereség után Trákiába menekült, ahol még az év folyamán hunok gyilkolták meg. Fellépése nyomán a Keletrómai Birodalomban a rövid időre germánellenes politikai vonal került hatalomra. A sereget átszervezték, és rövid időre kiszorították belőle a barbárokat. (Egyes újabb kutatások cáfolják a germánellenes és germánbarát pártok létét és az átszervezés megtörténtét.)

Források 

De Imperatoribus Romanis

Római hadvezérek, katonák
Bizánci Birodalom
401-ben elhunyt személyek
Horvátország himnusza

A Lijepa naša domovino (Gyönyörű hazánk) Horvátország nemzeti himnusza. Szövegét Antun Mihanović írta, és Horvatska domovina (Horvát haza) címen jelentette meg 1835-ben (ISWC: Ljepa naša domovina T-910.766.247-5 ). Zenéjét a szerb nemzetiségű Josip Runjanin (ISWC 00027042905) szerezte 1846-ban. Egyesek szerint dallamát Donizetti Lammermoori Luciája ihlette.

A dalt először 1891-ben játszották horvát himnuszként, Lijepa naša néven (ISWC kódja: T-910.766.243-1). Azóta több kisebb változtatás is történt szövegében.

A függetlenség (1991) óta újra Horvátország nemzeti himnusza.

Szövege

Források

További információk 
 "Lijepa naša domovino" dallama (MP3 file)

Horvat
Himnusz
’Patafizikai Társaság

A ’Patafizikai Társaságot (Collège de ’Pataphysique)  1948-ban alapították.

Tagjai
A ’Patafizikai Társaság tagjai írók, festők, többek között: Raymond Queneau, Boris Vian, René Clair, Max Ernst, Eugène Ionesco, Michel Leiris, Joan Miró, Pascal Pia, Jacques Prévert, Henri Salvador, Jean Genet, Marcel Duchamp, Maurits Cornelis Escher, Umberto Eco, René Clair, Jean Ferry, Philippe Dumarçay, Max Ernst...

A ’patafizika fogalma
A ’patafizika – a Társaság tagjai szerint – elmélet és tudomány, állandó nyelvi és gondolati játék az abszurddal és a képzeletbelivel komolykodó, tréfásan bonyolult formák között.

Boris Vian, francia író például így határozta meg: „A ’patafizika egyik alapvető szabálya az Egyenértékűség törvénye. Talán ez magyarázza részünkről a komoly és a nem komoly közötti különbség elutasítását; számunkra ugyanis ez egy és ugyanaz a dolog, ez a ’patafizikus."

A ’Patafizikai Társaság alapművének tekinti Alfred Jarry Doktor Faustroll cselekedetei és véleményei című munkáját.

Irodalom
La ’pataphysique d’Alfred Jarry au Collège de ’pataphysique. Montréal: Univ. du Québec, 1989.
Les très riches heures du Collège de ’Pataphysique/ Sous la direction de Thieri Foulc. Paris: Éditions Fayard, 2000
Documents intimes du Collège de ’Pataphysique/ Josseline Rivière, Raymond Leroi, eds. Tours: Impression par Mame Imprimeur, 127 E.P. [i.e. 2000]
Baudrillard J. Pataphysique. Paris: Sens & Tonka, 2002
Launoir R. Clefs pour la ’Pataphysique’ [1969].  Paris: L’Hexaèdre, 2005 
Vian B., Salvador H. Pataphysics: what’s that? London: The London Institute of ’Pataphysics, 2006
Ferentschik K. ’Pataphysik: Versuchung des Geistes ; die ’Pataphysik & das Collège de ’Pataphysique: Definitionen, Dokumente, Illustrationen. Berlin: Matthes & Seitz, 2006

Magyarul 
Tillinger Péter: A 'Patafizika – Bevezetés a tudományok tudományába (266 o., 2021, tpm, Szentendre)

További információk 

 Novum Organum du Collège de ’Pataphysique
 Histoire et philosophie de la ’pataphysique (francia nyelven)
 Institute of ’Pataphysical Studies – a ’Patafizikai Kutatóintézet honlapja (angol nyelvű)

Kapcsolódó szócikk 
 Patafizika

Humor
Francia irodalmi társaságok
 

en:'Pataphysics
Atanáz

Az Atanáz görög → latin eredetű férfinév, jelentése: halhatatlan. A név női párja: Atanázia.


Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 május 2.
 augusztus 14.
 november 26.

Híres Atanázok
 Alexandriai Szent Atanáz püspök

Jegyzetek

Atanaz
Atanaz
Görög eredetű magyar férfikeresztnevek
Atanázia

Az Atanázia az Atanáz férfinév női párja.


Rokon nevek
Tanázia

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Atanázia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 augusztus 14.

Híres Atanáziák

Jegyzetek

Atanazia
Atanazia
Görög eredetű magyar női keresztnevek
Aténé

Az Aténé görög eredetű női név. Pallasz Athéné istennőnek a nevéből származik, aki a bölcsesség, a győztes háború, a jog, az ipar, a művészetek és a tudomány istennője volt.


Képzett nevek
Aténa, Atina

Gyakorisága
Az újszülötteknek adott nevek körében az 1990-es években igen ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aténé sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 18.,  július 16.

Híres Aténék

Egyéb Aténék
 Athene, madárnem

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Aténa

Az Aténa az Aténé alakváltozata.


Rokon nevek
Aténé, Atina

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aténa sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 18., július 16.

Híres Aténák

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Atina

Az Atina az Aténé női név újgörög alakja.


Rokon nevek
Aténa, Aténé

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Atina sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 18., július 16.

Híres Atinák

Papadimitriu Athina, magyar színésznő

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Pellegrin

A Pellegrin a latin Peregrinus név magyar megfelelője, a jelentése: jövevény, zarándok. Női párja: Peregrina.


Rokon nevek
Peregrin: az eredetihez közelebb álló alakváltozat.

Gyakorisága
Az 1990-es években Pellegrin és
Peregrin szórványos név, a 2000-es években nem szerepelnek a 100 leggyakoribb férfinév között.

Névnapok
 május 2. 
 május 16.

Híres Pellegrinek, Peregrinek

Jegyzetek

Magyar keresztnevek (P)
Férfikeresztnevek (P)
Latin eredetű magyar férfikeresztnevek
Borisz

A Borisz szláv (orosz, bolgár) férfinév, amely türk-mongol eredetű. A név I. Borisz bolgár cár nevére vezethető vissza, aki azonban nem szláv anyanyelvű, hanem bolgár-török volt. A szó jelentése megegyezik a magyar bars, vagy bors főnévvel és egyben személynévvel, melynek jelentése párduc, hópárduc. Innen kapta Borsod és Bars megye is nevét. A szó számos nyelvben él: baskír барыс (barïs), kazah: барыс (barıs), perzsa: پلنگ برفی (palang-e barfi), tádzsik: паланги барфӣ (palangi barfī), bolgár: барс (bars) . Ezek fényében a harcos jelentés valószínűtlen. 



Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 2.
 július 24.
 szeptember 15.

Híres Boriszok
 Borisz magyar trónkövetelő, Könyves Kálmán el nem ismert fia
 Boris Becker német teniszező
 Borisz Godunov orosz cár (1598–1605)
 Borisz Nyikolajevics Jelcin, Oroszország első elnöke (1991–1999)
 Boris Vian francia író, dzsesszzenész
 Borisz Paszternak, Nobel díjas orosz író
 Borisz Szpasszkij, orosz sakkvilágbajnok
I. Borisz, Bulgária első keresztény fejedelme
 II. Borisz, bolgár cár
 III. Borisz, bolgár cár (1918–1943)
 Borisz Rosszalkov szereplő a Rocky és Bakacsin kalandjai rajzfilmből

Jegyzetek

Magyar keresztnevek (B)
Férfikeresztnevek (B)
Szláv eredetű magyar férfikeresztnevek
Minerva (keresztnév)

A Minerva bizonytalan (esetleg etruszk) eredetű női név.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 2. 
 augusztus 23.

Híres Minervák
 Minerva a római mitológiában a művészet és a tudomány istennője

Kitalált személyek
 Minerva McGalagony a Harry Potter-sorozat egyik szereplője

Jegyzetek

Magyar keresztnevek (M)
Női keresztnevek (M)
Etruszk eredetű magyar női keresztnevek
Vitatott eredetű magyar női keresztnevek
Nétus

A Nétus a latin Neitus férfinévből ered. Valószínűleg Neith (Nit) egyiptomi istennő nevéből származik, a jelentése szövő-fonó vagy lövő vagy létező. 


Rokon nevek
Nétusz: a Nétus alakváltozata.

Gyakorisága
Az 1990-es években a Nétus és a Nétusz szórványos név, a 2000-es években nem szerepelnek a 100 leggyakoribb férfinév között.

Névnapok
Nétus, Nétusz
 május 2.

Híres Nétusok, Nétuszok

Jegyzetek

Magyar keresztnevek (N)
Férfikeresztnevek (N)
Latin eredetű magyar férfikeresztnevek
Ráhel

A Ráhel héber eredetű női név, jelentése: bárány, anyajuh. 


Rokon nevek
 Ráchel: Írásváltozat.
 Rákhel: A Ráhel magyar ejtésváltozata. 
 Rákis: A Ráhel régi magyar beceneve.

Gyakorisága
Az 1990-es években a Ráhel igen ritka, a Rákhel és a Rákis szórványos név, a 2000-es években nem szerepelnek a 100 leggyakoribb női név között.

Névnapok
 február 4. 
 május 2. 
 július 11. 
 október 24.

Híres Ráhelek, Ráchelek, Rákhelek, Rákisok
 Rachel Bilson amerikai színésznő
 Rachael Carpani ausztrál színésznő
 Rachel Louise Carson amerikai tengerbiológus, ökológus, író
 Rachel McAdams kanadai színésznő
 Rachel Stevens angol énekesnő, színésznő
 Rachel Weisz magyar származású angol színésznő
 Raquel Welch filmszínésznő

Magyarok 
 Orbán Ráhel magyar turisztikai szakember, egyetemi oktató, Orbán Viktor miniszterelnök legidősebb gyermeke
Rácz Ráchel magyar író, forgatókönyvíró, kreatív producer
 Raj Ráchel magyar cukrász, tortatervező

Jegyzetek

Magyar keresztnevek (R)
Női keresztnevek (R)
Héber eredetű magyar női keresztnevek
Zoé

A Zoé görög eredetű női név, jelentése: élet.


Rokon nevek
Zója: a Zoé orosz alakja.

Gyakorisága
Az 1990-es években a Zoé és a Zója szórványos név volt, a 2000-es években a Zója nem szerepel a 100 leggyakoribb női név között, a Zoé 2005 óta a 38-87. leggyakoribb női név.

Névnapok
 május 2.
 június 15.
 július 5.

Híres Zoék, Zóják
 Zoé bizánci császárnő (978–1050)
 Zoë Wanamaker angol színésznő
 Zoe Naylor ausztrál színésznő

Jegyzetek

Magyar keresztnevek (Z)
Női keresztnevek (Z)
Görög eredetű magyar női keresztnevek
Antonella

Az Antonella női név az Antónia olasz becenevéből ered.


Rokon nevek
Antónia, Antoniett, Antonietta, Antoanett, Ténia

Gyakorisága
Az újszülötteknek adott nevek körében az 1990-es években igen ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Antonella sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 3.

Híres Antonellák

Jegyzetek

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
Olasz eredetű magyar női keresztnevek
Horác

A Horác a latin Horatius nemzetségnévnek a rövidülése. A Horatius név eredete és jelentése ismeretlen.  Női párja a Horácia.


Rokon nevek
 Horáciusz: az eredetihez közelebb álló alak.
 Horáció: a Horác olasz alakváltozata.

Gyakorisága
Az 1990-es években a Horác, Horáció, Horáciusz szórványos név, a 2000-es években nem szerepelnek a 100 leggyakoribb férfinév között.

Névnapok
 május 3.

Híres Horácok, Horációk, Horáciuszok

 Horatius
 Horatio Nelson angol admirális

Jegyzetek

Magyar keresztnevek (H)
Férfikeresztnevek (H)
Latin eredetű magyar férfikeresztnevek
Ismeretlen eredetű magyar férfikeresztnevek
Horácia

A Horácia a Horatius (Horác) férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 22.

Híres Horáciák

Jegyzetek

Magyar keresztnevek (H)
Női keresztnevek (H)
Latin eredetű magyar női keresztnevek
Pálos (egyértelműsítő lap)

Pálos, keresztnév
 Pálos, családnév
 Pálos település Romániában, Brassó megyében
 Pálos rend
Szabad gazdaság

A szabad gazdaság (németül: Freiwirtschaft) közgazdasági doktrína vagy elképzelés, mely Silvio Gesell nevéhez köthető.

Főbb eltérések a jelenlegi gazdasági rendszertől 
 freigeld (szabad pénz)
 Minden pénzt egy korlátozott időtartamra bocsátanak ki.
 A pénz amortizálódik (negatív kamat), emiatt a tulajdonosnak érdeke hogy továbbadja.
 Hosszútávú megtakarítás esetén a pénzt le kell kötni vagy befektetni.
 freiland (szabad föld)
 Minden földet közösségi intézmények birtokolnak, csupán bérelni lehet (nagyon hosszú időre is) (lásd még: Henry George).

A (feltételezett) eredmények:
 Többet költenek az emberek fogyasztásra és beruházásra
 A fogyasztók felesleges pénzüket vállalkozások fejlesztésére fordítják
 Teljes foglalkoztatás: Munka mindenkinek, aki dolgozni akar
 A gazdasági növekedést a közösség tudja szabályozni
 A kamatok hosszabb távon nullára esnek le
 A freiland megelőzi a magas valódi földárakat
 Megszűnik az óriási társadalmi egyenlőtlenség
 Hosszabb távon mindenkinek kevesebb órát kell dolgoznia hetente

Kísérletek a bevezetésére

A wörgli kísérlet 
1932-ben a tiroli településen, Wörglben vezették be a rendszert a gazdasági világválság hatásainak csökkentésére. Nemcsak áruvásárlásra, szolgáltatások kifizetésére volt alkalmas, de még a települési adókat is leróhatták vele. Fedezetül a helyi takarékban elhelyezett összeg szolgált. A fizetési utalványokat havonta 1% forgásbiztosítási illetékkel kellett érvényesíteni. A Silvio Gesell német közgazdász elméletére alapozott ötlet annyira bevált, hogy számítások szerint a helyi pénz tizenháromszor gyorsabban forgott, mint a schilling (az akkori fizetőeszköz). A pénzkörforgás és ezzel a gazdasági teljesítőképesség megnőtt, a munkanélküliség csökkent. Az eredményt akkor a sajtó a wörgli csoda néven emlegette, és száz további település szerette volna bevezetni, azonban az Osztrák Nemzeti Bank betiltotta a hasonló kezdeményezéseket.

Fordítás

Idézetek 
 Keynes már 1936-ban megjósolta, hogy "a jövőben többet fogunk tanulni Gesell, mint Marx szellemétől"

Külső hivatkozások

Magyar nyelven 
 Kennedy, Margrit: Gazdasági növekedés és kamatrendszer – Négy alapvető tévedés, Kovász, VII. évfolyam, 1-2. szám, 27-32. oldal (2003)
 Gesell, Silvio: A természetes gazdasági rend, Kétezeregy Kiadó, , Fordította: Síklaky István
 További ismertető
 Piacgazdaság kapitalizmus nélkül 
 J. M. Keynes, General Theory, Book VI, Chapter 23/VI

Közgazdaságtan
Silvio Gesell

Johann Silvio Gesell (Sankt Vith (ma Belgium), 1862. március 17. – Oranienburg-Eden, 1930. március 11.) német-argentin kereskedő, pénzelméleti szakember és a Freiwirtschaft-elmélet megalkotója volt.

Magyarul 
A természetes gazdasági rend szabadföld és szabadpénz révén; ford. Síklaky István; Kétezeregy, Piliscsaba, 2004

Jegyzetek

Német közgazdászok
Tüdőgyulladásban elhunyt személyek
1862-ben született személyek
1930-ban elhunyt személyek
Függőágy

A függőágy fekvőhely, amely textilből vagy hálóból készül, két szilárd pont közé feszítik ki, és aludni vagy pihenni lehet benne. Vannak függőszékek is, melyekben ülő helyzetben helyezkedhet el az ember. Előnye, hogy kis helyet foglal, és rendkívül kényelmes. 

A függőágyakat Dél-Amerikában vagy a Karib-szigeteken találták fel a Kolumbusz előtti időkben. Indián nyelven hamaca a neve (ebből ered angol neve, a hammock). Kolumbusz volt az első európai (óvilági) ember, aki amerikai függőágyat látott. Több trópusi vidéken is elterjedt a 16. századtól kezdődően az európaiak közreműködésével, és hajókon is használják, mivel lengése követi a hajó mozgását, ezért kicsi az esélye, hogy a benne alvó kiesik belőle. A Yucatán-félszigeten minden otthonban megtalálható, bár nem ők találták fel, és körülbelül kétszáz évvel a spanyol hódítás előtt érkeztek meg a területre.

Bár első ránézésre sokan úgy gondolják, az alvó könnyen kieshet a függőágyból, a valóságban az ember ránehezedésekor, a függőágy szélei körésimulnak, mint egy selyemgubó, és így nem esik ki belőle (olyan könnyen).

Történelem 

Egy függőágyat ábrázoltak a Luttrell Zsoltárban, amely 1330 körül született. Az angol középkori kéziratban szereplő miniatűr bizonyítja, hogy függőágyak léteztek Európában, mielőtt Amerikában Kolumbusz Kristóf felfedezte volna egy ottani változatukat.

Jegyzetek

További információk 
 Függőágy fotók (magyar)
 Függőágy fotók (magyar)
 Készíts függőágyat (angol)

Bútorok
Szabadidő
Alvás
Prím (egyértelműsítő lap)

Prímszám, olyan szám, amelynek két osztója van: önmaga és 1
 Prím (hangköz), a zenében a diatonikus hangsor első foka, két azonos hangmagasság hangköze
Szaljut–6

A Szaljut–6 (cirill betűkkel: Салют–6) volt az 5. DOSZ űrállomás, és a szovjet Szaljut-program 6. űrállomása. 1977. szeptember 29-én állították pályára.

Két dokkolószerkezettel látták el, így egyszerre két űrhajót fogadhatott. Az űrállomás egymást váltó személyzetei sorra döntötték meg a repülési időtartamrekordokat. A Szaljut–6-on repültek az Interkozmosz program keretében indított űrhajósok is. A Szaljut–6-hoz kapcsolódott az első TKSZ modul, amit Koszmosz–1267 néven személyzet nélkül indítottak az Almaz katonai műholdprogram törlése után. A modul 65 napot repült automatikus üzemmódban, mielőtt összekapcsolódott volna a Szaljut–6-tal. 1982. július 29-ig keringett a Föld körül.

Csúcsbeállítások
 1978. február 11-én Grecsko és Romanyenko megdöntötte az addigi leghosszabb szovjet űrrepülési csúcsot. A régi csúcsot Pjotr Klimuk és Vitalij Szevasztyjanov 1975 nyarán állította fel, akik ,  és  töltöttek a világűrben.
 1978. március 4-én Grecsko és Romenyenko megdöntötte a kozmoszban tartózkodás világrekordját. A régi rekordot az amerikai Skylab-űrállomás harmadik legénysége – Gerard Paul Carr, Edward George Gibson és William Reid Pogue – tartotta, akik ,  és  töltöttek a világűrben.
 1978. március 16-án  után visszatérnek a Földre.

Az űrállomás 1978. március 3-án első alkalommal fogadta az Interkozmosz-program keretében a csehszlovák Vladimír Remek űrhajóst. Később az első magyar űrhajós, Farkas Bertalan is itt végezte tudományos munkáját. Az egyhetes program teljesítését követően Jurij Romanyenko és Georgij Grecsko konzerválta és automatikus üzemre állította az űrállomást.

Tudományos munkák 
Az űrállomás berepülése, technológiai, műszaki, csillagászati, földmegfigyelési, orvosi és biológiai kutatási programok végrehajtása. A Szaljut-Szojuz teljes rendszer dinamikai, mechanikai próbái, a két űrhajó és az űrállomás rendszerében. A szovjet és a francia szakemberek által kidolgozott sejtosztódási kísérletek végzése. Az olvasztókemence segítségével a kozmikus vákuumban különféle olvasztási és ötvözési kísérleteket végeztek majdnem 3 éven keresztül. Üzembe helyezték a BSZT-1M tükrös távcsövet. A karbantartási terveknek megfelelően több műszaki feladatot is elvégeztek.

Teherűrhajó 
1978. január 24-én első alkalommal csatlakozott a Progressz-1 képviseletében teherűrhajó az űrállomáshoz. A teherszállítóval érkezett a Szplav-1 kis méretű olvasztókemence és a BSZT-1M tükrös távcső.

Adatok 
 Tömeg: 19 tonna
 Indítás: 1977. szeptember 29.
 Repülési idő: 1764 nap
 Lakott időtartam: 671 nap
 Megsemmisülés: 1982. július 29.

Személyzettel rendelkező űrhajók az űrállomáson

Teherűrhajók az űrállomáson

Jegyzetek

Források 
 Almár Iván: Űrhajózási Lexikon – 1981. Akadémia Kiadó/Zrínyi Katonai Kiadó

Külső hivatkozások

Magyar oldalak 
 Negyedszázada állt földkörüli pályára a Szaljut-6 űrállomás (1. rész)
 Negyedszázada állt földkörüli pályára a Szaljut-6 űrállomás (2. rész)

Külföldi oldalak 
 Salyut-6 (astronautix.com)

Szaljut űrállomások
Magyar űrkutatás
Magellan űrszonda

A NASA Magellan űrszondája több mint négy évig gyűjtött adatokat a Vénuszról. A bolygó felszínének 98%-át térképezte fel radar segítségével és 95%-ról készített gravitációs térképet.

Küldetés 
A Magellán 1989 májusában indult a Kennedy Űrközpontból az Atlantis űrrepülőgéppel (STS–30). 1990 augusztusában állt Vénusz körüli pályára. A küldetés 4 éve alatt több mint 15000-szer kerülte meg a Vénuszt. 1994 szeptemberében a Szélmalom kísérletben a szonda a felső légkör sűrűségét mérte.

A tudományos küldetés fázisai:
(zárójelben a kezdés dátuma)
 1. ciklus (1990. szeptember 15.): radartérképezés;
 2. ciklus (1991. május 15.): radartérképezés;
 3. ciklus (1992. január 15.): radartérképezés;
 4. ciklus (1992. szeptember 14.): gravitációs adatok gyűjtése;
 Levegőfékezés körpályára (1993. május 24.);
 5. ciklus (1993. augusztus 3.): gravitációs adatok gyűjtése;
 Szélmalom kísérlet (1994. augusztus 30.);

A küldetés lejárta után, 1994. október 11-én földi utasításra csökkenteni kezdte pályamagasságát, belemerülve a Vénusz légkörébe. Október 12-én szakadt meg a kapcsolat a szondával. Másnap a sűrű légkörben elégett.

További információk

Magyar oldalak 
 A Magellán űrszonda

Külföldi oldalak 
 A Magellán űrszonda az NSSDC honlapján
 Magellan Fact Sheet
 Magellán képek a Vénuszról

Amerikai űrszondák
Vénusz-kutató űrszondák